laion/Wikipedia-Exotic huggingface dataset:
პოტენციალი (მრავალმნიშვნელოვანი)

მოქმედების პოტენციალი მოსვენების პოტენციალი სკალური პოტენციალი — ვექტორულ ანალიზში. ვექტორული პოტენციალი — ვექტორულ ანალიზში. ელექტრომაგნიტური პოტენციალი — ოთხგანზომილებიანი სიდიდე, რომელიც ახასიათებს ელექტრომაგნიტურ ველს. ელექტრომაგნიტური პოტენციალი შეიძლება წარმოვიდგინოთ შემდეგი შემადგენლობით ელექტრული პოტენციალი კერძოდ, მუდმივი ველისათვის ან პირობებში, სადაც შეიძლება უგულვებელყოფილი იქნას მათი ცვლილების სიჩქარე, ელექტრული პოტენციალი გამოდის როგორც ელექტროსტატიკური პოტენციალი — ელექტროსტატიკური ველის სკალური (სამგანზომილებიანი) მახასიათებელი; და (სამგანზომილებიანი) ვექტორული პოტენციალი, რომელიც მაგნიტური ველის მახასიათებელია. გრავიტაციული პოტენციალი — გრავიტაციული ველის მახასიათებელი სკალური სიდიდეა; ქიმიური პოტენციალი — თერმოდინამიკური ფუნქცია; ელექტროდული პოტენციალი, ელექტროქიმიაში გამოიყენებენ ასევე ცნებებს: გალვანი-პოტენციალი (გალვანის პოტენციალი) ვოლტი-პოტენციალი (ვოლტის პოტენციალი) თეორიულ ფიზიკაში სიტყვა პოტენციალი გამოიყენება მეტწილად აბსტრაქტულად, იმავე გაგებით, როგორც მიღებულია მათემატიკაში. ასევე თეორიულ ფიზიკაში ტერმინი პოტენციალი არც თუ ისე იშვიათად გამოიყენება როგორც პოტენციური ენერგიის მოკლე სინონიმი. პოტენციალი — ფართო გაგებით, «დაზოგილი (სათადარიგო)» სახსრები; ადამიანის პოტენციალი — თუ ადამიანს გააჩნია ტალანტი, რომელიც შეიძლება განვითარდეს შემდგომში. სტრატეგიული პოტენციალი. შემოქმედებითი პოტენციალი. შრომითი პოტენციალი. «პოტენციალი» — ფიზიკო-მათემატიკური ჟურნალი.
კუთრი თბოტევადობა

კუთრი თბოტევადობა, ხვედრითი თბოტევადობა, კუთრი სითბოტევადობა (აღნიშვნა: c) — სითბოს რაოდენობა, რომელსაც ღებულობს ან გასცემს 1 კგ ნივთიერება ტემპერატურის 1 K-ით ცვლილებისას. მისი ერთეულია – ჯ/(კგ·K). კუთრი თბოტევადობა გამოიანგარიშება ფორმულით: c = Q m Δ t {\displaystyle c={\frac {Q}{m\Delta t}}} , სადაც c {\displaystyle c}  — კუთრი თბოტევადობაა, Q {\displaystyle Q}  — სითბოს რაოდენობა, რომელიც მიღებულია ნივთიერების მიერ გახურებისას (ან გამოყოფილი გაცივებისას), m {\displaystyle m}  — გასაცხელებელი (გასაცივებელი) ნივთიერების მასა, Δ t {\displaystyle \Delta t}  — ნივთიერების საბოლოო და საწყის ტემპერატურებს შორის სხვაობა. თბოტევადობა დაფარული სითბო ხმელიძე თ., გურგენიძე დ., კლიმიაშვილი ლ., ხმელიძე კ., „სამშენებლო ენციკლოპედიური ლექსიკონი“, ტ. II, თბილისი: „ტექნიკური უნივერსიტეტი“, 2019. — გვ. 314, ISBN 978-9941-28-496-0. ქართული საბჭოთა ენციკლოპედია, ტ. 4, თბ., 1979. — გვ. 620.
ფუმაროლები

ფუმაროლები (იტალ. fumarola, ვულკანის მბოლავი ნაპრალი) — ვულკანის კრატერში, მის კალთებზე ან ძირთან არსებული მცირე ზომის ხვრელები და ნაპრალები, რომლებიდანაც გამოიყოფა ცხელი აირები (H2O, HCI, HF, SO2, CO2, CO, H2S, H2 და სხვ.). განარჩეენ პირველად (აირები უშუალოდ მაგმიდან გამოიყოფა) და მეორეულ (აირები ნაწილობრივ გაცივებული ვულკანური ნაკადებიდან და პიროკლასტური ნალექებიდან გამოიყოფა) ფუმაროლებს. აირები ხშირად დიდი წნევითა და ხმაურით გამოიყოფა. ფუმაროლებიდან შეიძლება გამოდიოდეს ცხელი წყაროებიც — ფუმაროლური თერმები, რომლებიც წარმოიქმნება წყლის ორთქლის კონდენსაციისა და თანმხლები ვულკანური აირების წყალში გახსნის შედეგად. ფუმაროლებთან ხშირად გროვდება ჰალოგენიდები, სულფატები და თვითნაბადი გოგირდი. დიდი რაოდენობით ფუმაროლები გვხვდება იელოუსტოუნის ეროვნულ პარკში. სოლფატარი ქართული საბჭოთა ენციკლოპედია, ტ. 10, თბ., 1986. — გვ. 424.
27 აპრილი

27 აპრილი — გრიგორიანული კალენდრის 117-ე დღე (ნაკიან წლებში – 118-ე დღე). წლის ბოლომდე დარჩენილია 248 დღე. 1296 : დანბარის ბრძოლა : შოტლანდიელები მარცხდებიან ედუარდ I-ს მიერ. 1509 : რომის პაპმა იულიუს II-მ ინტერდიქტი გამოუცხადა ვენეციის იტალიურ სახელმწიფოს. 1521 : მახტანის ბრძოლა : მოგზაური ფერნანდო მაგელანი მოკლეს ფილიპინების ადგილობრივმა მცხოვრებლებმა. 1667 : დაბრმავებული და გაღატაკებული ჯონ მილტონი საავტორო უფლებებს დაკარგულ სამოთხეზე £10-ად ყიდის. 1848 : საფრანგეთმა ოფიციალურად აკრძალა მონობა თავის კოლონიებში. 1906 : მოწვეულ იქნა რუსეთის პირველი სახელმწიფო დუმა. 1945 : შეიქმნა ავსტრიის მეორე რესპუბლიკა. 1978 : ავღანეთში მოხდა სამხედრო გადატრიალება. 1981 : Xerox PARC კომპიუტერუს მაუზის პრეზენტაცის ახდენს. 1992 : შეიქმნა იუგოსლავიის საკავშირო რესპუბლიკა სერბიისა და ჩერნოგორიის სახით. 2005 : აერობუს ა380 პირველ გაფრენას ახორციელებს ტულუზადან, საფრანგეთი. 2009 : ღორის გრიპის ახალი შტამით მსოფლიოში უკვე 5.000-მდე ადამიანი დაავადდა, ხოლო მეხიკოში რამდენიმე ადამიანი გარდაიცვალა. 2014 : კათოლიკურმა ეკლესიამ იოანე XXIII-ის და იოანე-პავლე II-ის კანონიზაცია მოახდინა. 2014 : გეორგე ივანოვი მეორე ვადით მაკედონიის პრეზიდენტად აირჩიეს. 1791 : სემიუელ მორზე — ამერიკელი გამომგონებელი 1822 : ულისე გრანტი — აშშ-ის მე-18 პრეზიდენტი 1990 : მარტინ კელი — ინგლისელი ფეხბურთელი 1990 : ერიკ კეედუსი — ესტონელი კალათბურთელი 1990 : აუსტინ დილონი — ამერიკელი მრბოლელი 1521 : ფერნანდო მაგელანი — პორტუგალიელი ზღვაოსანი 1565 : ოსანა კოტორელი — კათოლიკე განდეგილი კოტორიდან. 1605 : ლეო XI — რომის პაპი (დ. 1535) 1937 : ანტონიო გრამში — იტალიელი პოლიტიკოსი 1967 : მაქსიმე ბერძნიშვილი — ქართველი ისტორიკოსი 1972 : კვამე ნკრუმა — განელი პოლიტიკოსი 2021 : კახი კავსაძე — ქართული კინოსა და თეატრის მსახიობი მართლმადიდებელი ეკლესია აღნიშნავს შემდეგი წმინდანების ხსენების დღეს: დიმიტრი ყიფიანი მარტინე აღმსარებელი ანტონი, იოანე და ევსტათი მოწამე არდალიონი 1000 სპარსელი მოწამე ქრისტეფორე საბაიტელი აგრეთვე: ავღანეთი : რევოლუციის დღე (1978) სიერა-ლეონე : დამოუკიდებლობის დღე (1971) სამხრეთ აფრიკის რესპუბლიკა : თავისუფლების დღე ტოგო : დამოუკიდებლობის დღე (1960) სხვა თვეები
ადიშის მყინვარი

ადიშის მყინვარი, ჰადიშის მყინვარი — ხეობის ტიპის სამხრეთ-დასავლეთური ექსპოზიციის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ცენტრალური კავკასიონის სამხრეთ კალთაზე, მდინარე ენგურის აუზში. 2015 წლის მონაცემებით მისი სიგრძე 9,46 კმ, ხოლო ფართობი 9,50 კმ²-ია. ენის სიმაღლე დაახლოებით ზღვის დონიდან 2400 მ-მდე. საზრდოობს მწვერვალების თეთნულდის, გისტოლის, ადიშის და ლაქუციას სამხრეთ ფერდობებიდან ჩამონადენი მყინვარების ნაკადებით. გეომორფოლოგიური თვალსაზრისით მყინვარი სამ ნაწილად იყოფა: 1. ფირნის ველი (მკვებავი აუზი), რომელიც ზღვის დონიდან 3800 მ-ზე მაღლა მდებარეობს და რომელიც გარშემორტყმულია მაღალი მწვერვალებით, 2. ყინულვარდნილი (1200 მ სიმაღლის ყინულის ჩანჩქერი), 3. მყინვარის ენა, რომელიც თანდათანობით მარაოსებრი ფორმით ეშვება ზღვის დონიდან 2380 მ-მდე. ადიშის მყინვარიდან გამოედინება მდინარე ადიშჭალა. მისი ფირნი მყარი ნალექის აკუმულაციის არეს წარმოადგენს. ნალექების დაგროვებას ხელს უწყობს მისი ჰიფსომეტრიული მდებარეობა და მორფოლოგიური თავისებურება. ნაპრალები ფირნში ცოტაა და ისიც დახურულია. ყინულწარმოქმნა რეჟელაციური და რეკრისტალიზაციური გზით მიმდინარეობს. 1960 წლის დახასიათებით მყინვარის ენა მცირე რაოდენობის ნაშალი მასალით იყო დაფარული, მაგრამ ბოლო ვიზუალური დათვალიერებით და კოსმოსურ სურათზე დაკვირვებით ჩანს, რომ ნაშალი მასალის რაოდენობა მკვეთრადაა მომატებული, განსაკუთრებით გვერდებზე და ბოლო მონაკვეთში. ენა ცენტრალურ ნაწილში ამობურცულია. მთელ სიგრძეზე მას მიუყვება ოგივები და მის სილამაზეს თავისებურ ელფერს აძლევს. მყინვარების ზედაპირი ტალღოვანია, მრავალრიცხოვანი მყინვარული ჭებით, წისქვილებით და აბლაციური ფორმებით. მის ზედაპიზე ბევრი ღარი და ხევებია, რომელთაც ნადნობი წყალი აჩენს. მყინვარის ზედაპირი ნაპრალებს მოკლებულია, ისინი მხოლოდ გვერდებზე და ყინულჩანჩქერის ძირში გვხვდება. მყინვარის ენას ორივე მხარეზე მკვეთრად გამოხატული სტადიალური მორენები მიუყვება, რომლებიც ენის ბოლოდან 1,5 კმ-ის შემდეგ ირკალება და ბოლო სტადიალურ მორენებში გადადის. მყინვარის წინ სტადიალური მორენის ფერდობზე და ხეობის ძირზე მიკროსტადიალური მორენებია განვითარებული. უშუალოდ ენის წინ რამდენიმე წლიური რკალური სერი აღინიშნება. ადიშის მყინვარზე მისასვლელი გზაა სოფელ ადიშიდან. გობეჯიშვილი რ., კოტლიაკოვი ვ., გლაციოლოგია, თბ., 2006. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 15. ↑ ენციკლოპედია „საქართველო“, ტ. 1, თბ., 1997. — გვ. 55. ↑ 3.0 3.1 3.2 3.3 3.4 ლევან ტიელიძე, საქართველოს მყინვარები. გამომცემლობა „კოლორი“, თბ., 2014
სოლფატარი

სოლფატარი (იტალ. solfatara < solfo – გოგირდი) — გოგირდოვანი აირისა და გოგირდწყალბადის (წყლის ორთქლის, ნახშირორჟანგისა და სხვა აირების მინარევით) ჭავლი, რომელიც გამოიყოფა კრატერის კედლებსა და ფსკერზე არსებული ნაპრალებიდან, აგრეთვე ვულკანის კალთებიდან, ლავური და პიროკლასტური ნაკადებიდან. სოლფატარების ტემპერატურაა 100-300 °С. გამოყოფს SO2, H2S, CO2. ხშირად სოლფატარი ფუმაროლებთან ერთად აქტიურად გამოიყოფა ვულკანის კალთებიდან. სოლფატარები ფუმაროლებთან ერთად ფართოდ გვხვდება კამჩატკაზე (ვულკანები: იჩინსკაია-სოპკა, კლიუჩევსკაია-სოპკა და სხვ.). ფუმაროლები ქართული საბჭოთა ენციკლოპედია, ტ. 9, თბ., 1985. — გვ. 459.
სომა (ვულკანოლოგია)

სომა (Somma) — ორმაგი ვულკანების ზოგადი სახელწოდება, რომლებიც სომა-ვეზუვის მსგავსად შედგება ძველი დანგრეული ვულკანისა და მის კალდერაში ან კრატერში წარმოქმნილი ახალი კონუსისაგან. სახელწოდება წარმოსდგება ამავე სახელწოდების ვულკანიდან, რომელიც ვულკან ვეზუვისთან ახლოსაა განთავსებული. სომას ტიპის ვულკანების მაგალითია კამჩატკის ნახევარკუნძულისა და კურილის კუნძულების მრავალრიცხოვანი ვულკანები; ასეთებია: ავაჩის სოპკა (კამჩატკა, რუსეთი); ზარეჩნი (კამჩატკა, რუსეთი); ებეკო (კურილის კუნძულები, რუსეთი); ბერგის ვულკანი (კურილის კუნძულები, რუსეთი); მილნა (კურილის კუნძულები, რუსეთი); ტიატია (კურილის კუნძულები, რუსეთი); ურატმანი (კურილის კუნძულები, რუსეთი); ვეზუვი (იტალია); ტეიდე (კანარის კუნძულები); კოსიგუინა (ნიკარაგუა). Volcanoes of the World, at Smithsonian Institution Global Volcanism Program დაარქივებული 2007-09-30 საიტზე Wayback Machine.
მაპეტ შოუ

მაპეტ შოუ (ინგლ. The Muppet Show) — ბრიტანულ-ამერიკული სატელევიზიო იუმორისტული გადაცემა, რომელსაც ამზადებდა ჯიმ ჰენსონი. გამოდიოდა 1976-1981 წლებში. მისი მთავარი გმირები იყვნენ მაპეტები. თოჯინები, რომლებსაც ქმნიდა ჯიმ ჰენსონი, თავდაპირველად მონაწილეობდნენ გადაცემაში სეზამის ქუჩა. საკუთარი შოუს შექმნის მიზნით, ჰენსონმა გადაიღო ორი საცდელი სერია, 1974 და 1975 წლებში (The Muppets Valentine Show მსახიობ მია ფეროუს მონაწილეობით და Muppet Show: Sex and Violence). ამ სერიების მთავარი გმირი იყო ბაყაყი კერმიტი, უკვე ცნობილი სეზამის ქუჩით. სერიალის ძირითადი პრემიერა გაიმართა 1976 წლის 27 სექტემბერს. სიუჟეტი ეხებოდა მუსიკალურ თეატრს, რომელსაც კერმიტი მართავდა. გადაცემის მსვლელობისას ეთერში გადიოდა იუმორისტული და სახალისო მუსიკალური ნომრები. წლების მანძილზე გადაცემის სტუმრები იყვნენ ცნობილი მსახიობები ან მომღერლები, მათ შორის - ელტონ ჯონი, რუდოლფ ნურიევი, სტივ მარტინი, სილვესტერ სტალონე, შარლ აზნავური, ბრუკ შილდსი, როჯერ მური, კრისტოფერ რივი, ელის კუპერი და სხვები. ხუთი წლის მანძილზე ეთერში გავიდა სერიალის ხუთი სეზონი (120 ნახევარსაათიანი გამოშვება). უკანასკნელი სერია ნაჩვენები იქნა 1981 წლის 1 ივნისს. კერმიტი - ბაყაყი, თეატრის დირექტორი და შოუს წამყვანი. მისს პიგი - სიმპათიური ქალბატონი ღორი, თეატრის დივა. დათუნია ფოზი - ნიჭიერი კომიკოსი დათვი. სკუტერი - თეატრის მფლობელის ძმისშვილი. გონზო - ასრულებს საშიშ ტრიუკებს. შვედი მზარეული - საუბრობს სასაცილო სკანდინავიური აქცენტით. ძაღლი როულფი - ვირტუოზი პიანისტი. დოქტორი ბენსენ ჰანიდიუ - მაპეტების ლაბორატორიის დირექტორი, მეცნიერი და გამომგონებელი. ბიკერი - ჰანიდიუს თანაშემწე. კამილა - ქათამი, გონზოს შეყვარებული. არწივი სემი - ამერიკელი პატრიოტი. The Electric Mayhem - ადგილობრივი როკ-ჯგუფი. Dr. Teeth - ჯგუფის ლიდერი. სერჟანტი ფლოიდ პეპერი - ბას გიტარისტი. ცხოველი - ჯგუფის დრამერი. ზუტი - საქსოფონისტი. ტუჩები - მესაყვირე. ლიუ ზილენდი - თევზების მოყვარული. ხშირად ისვრის კადრში თევზებს. მაპეტების ორკესტრი - უკრავს შოუს მთავარ თემას და მუსიკას ტიტრების მსვლელობისას. ნაიჯელი - მაპეტების ორკესტრის დირიჟორი მესაყვირე გოგონა - მაპეტების ორკესტრის მესაყვირე. სტეტლერი და უოლდორფი - ორი შეშლილი მოხუცი. სხედან აივანზე და განიხილავენ შოუს. ხუმრობენ, მაგრამ ხუმრობაზე მხოლოდ მათ ეცინებათ. მაპეტების ახალი ამბების წამყვანი - ახალი ამბების რეპორტიორი. ვირთხა რიზო - ვირთხა, რომელიც მონაწილეობდა შოუს მეოთხე და მეხუთე სეზონებში. „The Muppet Show“ — კინოფილმების ინტერნეტ-მონაცემთა ბაზა (ინგლისური)
ადიშჭალა

ადიშჭალა, ჰადიშჭალა, ადიშისჭალა — მდინარე საქართველოში, სამეგრელოს და ზემო სვანეთის მხარის მესტიის მუნიციპალიტეტში, მდინარე ენგურის მარჯვენა შენაკადი (ერთვის სოფელ ბოგრეშთან). სათავე აქვს ადიშის მყინვარზე. სიგრძე 14 კმ, აუზის ფართობი 80 კმ². წყალუხვია. მიედინება იურული ასაკის თიხაფიქლებში. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 15. ↑ ენციკლოპედია „საქართველო“, ტ. 1, თბ., 1997. — გვ. 56.
რუაპეჰუ

რუაპეჰუ (მაორი. Ruapehu — „მგრგვინავი უფსკრული“) — მოქმედი სტრატოვულკანი ახალი ზელანდიის ჩრდილოეთი კუნძულის ცენტრალურ ნაწილში. სიმაღლე 2797 მ. მდებარეობს ქალაქ ოჰაკუნედან ჩრდილო-აღმოსავლეთით 23 კმ-ში, ხოლო ტბა ტაუპოს სამხრეთ სანაპიროს სამხრეთ-დასავლეთით 40 კმ-ში. რუაპეჰუს გააჩნია სამი ძირითადი პიკი: ტაჰურანგი (მაორების ენაზე Tahurangi; 2797 მ); ტე-ჰეუჰეუ (მაორების ენაზე Te Heuheu; 2755 მ), პარეტეტაიტონგა (მაორების ენაზე Paretetaitonga; 2751 მ). აქტიური ვულკანური კრატერი სწორედ ამ მწვერვალებს შორისაა მოქცეული. რუაპეჰუ წარმოადგენს ანდეზიტებით აგებულ წაკვეთილ კონუსს. კალთები შემოსილია წითელი წიფლით, ლიბოცედრუსითა და ბუჩქნარით. 1700-2000 მ-ზე ზევით თოვლი და პატარა მყინვარებია. მნიშვნელოვანი ამოფრქვევა მოხდა 1975 წელს. უკანასკნელი 2007 წლის 25 სექტემბერს. რუაპეჰუ მოქცეულია ტონგარიროს ეროვნული პარკის ტერიტორიაზე. რუაპეჰუ — სტატია დიდი რუსული ენციკლოპედიიდან (რუსული) რუაპეჰუ — გლობალური ვულკანიზმის პროგრამა (ინგლისური)
ადლერი (მრავალმნიშვნელოვანი)

საკუთარი სახელი ადლერი შეიძლება აღნიშნავდეს ერთ-ერთ შემდეგ პიროვნებათაგანს: გვიდო ადლერი — ავსტრიელი მუსიკათმცოდნე ვიქტორ ადლერი — ავსტრიის სოციალ-დემოკრატიის ერთ-ერთი ლიდერი მაქს ადლერი — ავსტრიელი ფილოსოფოსი ფრიდრიხ ადლერი — ავსტრიის სოციალ-დემოკრატიის ერთ-ერთი ლიდერი ალფრედ ადლერი — ავსტრიელი ფსიქოლოგი, ექიმი-ფსიქიატრი კირუს ადლერი — ებრაულ იუდაიზმში ტრადიციონალიზმის მიმდევარი მორტიმერ ადლერი — აშშ-ის ფილოსოფოს-ნეოთომისტი ადლერი — დასახლება ქალაქ სოჭში, რუსეთში. ადლერი — პერიოდიკის სახელწოდება მესამე რაიხში.
ადლი

ადლი — სიგრძის საზომი ერთეული ძველ საქართველოში. უდრიდა ორ წყრთას. ქართულ წერილობით წყაროებში იხსენიება XVI საუკუნიდან. საქართველოს რუსეთთან შეერთების შემდეგ რუსულმა არშინმა თანდათანობით შეზღუდა ადლის ხმარების სფერო. ადლი, არშინთან ერთად, იხმარებოდა მეტრული სისტემის შემოღებამდე. დაახლოებით 101,15 სმ უდრიდა. ქართული საბჭოთა ენციკლოპედია, ტ. 1, თბ., 1975. — გვ. 97.
ტიატია

ტიატია (აინურად ჩაჩა-ნუპური, სიტყვასიტყვით — „მამა მთა“) — მოქმედი ვულკანი კუნძულ კუნაშირის ჩრდილო-აღმოსავლეთ ნაწილში (კურილის კუნძულები). სომა-ვეზუვის ტიპისაა („ვულკანი ვულკანში“). სიმაღლე 1819 მ. სომის წაკეთილი კონუსის შეფარდებითი სიმაღლეა 1485 მ, ფუძის დიამეტრი — 16-18 კმ, წრიული თხემისა — 2,4 კმ-მდე. კალდერის ზომებია 2,1 X 2,4 კმ. მთლიანადაა დაფარული ლავური ღვარებით. უკანასკნელი ამოფრქvევა მოხდა 1973 წელს. აგებულია ლავური ბაზალტებითა და ანდეზიტებით. ძირი შემოსილია წიწვნარითა და ფართოფოთლოვანი ტყით, ზევით ქვის არყის რაყები და ქონდარა ფიჭვია. 1977 და შემდგომ წლებში მოხდა ვულკანის კრატერის სამხრეთ-აღმოსავლეთ პერიფერიის ჩამონგრევა და დამსხვრეული მასალის დიდი ნაწილი შიგ კრატერშივე ჩაიქცა (მის ჩრდილო-აღმოსავლეთ ნაწილში). შედეგად ვულკანის საერთო სიმაღლე შემცირდა. ვულკანმა სიმაღლეში რამდენიმე ათეული მეტრით დაიკლო და სავარაუდოდ, თანადროულ დროში მისი სიმაღლე ზღვის დონიდან 1800 მ-ზე ნაკლებია. ცნობილი ამოფრქვევები დაფიქსირდა 1812 და 1973 წლებში. ამჟამად ფიქსირდება მხოლოდ სუსტი ფუმაროლური აქტივობა ცენტრალურ კრატერში. ხშირად შეიმჩნევა ბოლვა და ამასთანავე, გვერდითი კრატერიდან გამოიყოფა შხამიანი აირები. ვულკანი ტიატია განთავსებულია კურილის ნაკრძალის ტერიტორიაზე. ↑ ვულკანი ტიატია — რუსეთი / Vulkan Tyatya, Russia (ინგლისური) ↑ Вулкан Тятя — Вулканы России ↑ ტიატია — დიდი საბჭოთა ენციკლოპედია (რუსული) ↑ Кунашир – крупнейший остров Курильского архипелага დაარქივებული 2016-10-30 საიტზე Wayback Machine. (რუსული) ↑ Заповедник «Курильский»: Общая информация (რუსული)
ადმირალი (მრავალმნიშვნელოვანი)

ტერმინი ადმირალი შეიძლება აღნიშნავდეს: ადმირალი — წოდება სამხედრო-საზღვაო ფლოტში. ადმირალი — დღის პეპელა.
Hey Jude (ალბომი)

Hey Jude (იგივე The Beatles Again) — ინგლისური როკ-ჯგუფ The Beatles-ის სიმღერების 1970 წლის კრებული. მასში შეტანილია როგორც სიმღერები სტუდიური ალბომებიდან, ასევე სინგლების b-ნხარეები და ორი სიმღერა, „I Should Have Known Better“ და „Can't Buy Me Love“, რომლებიც არ შესულა A Hard Day's Night-ის ამერიკულ ვერსიაში. Hey Jude ცალკე სახით 1980-იანების შემდეგ არ გამოიცემოდა, თუმცა აუდიოკასეტაზე გამოდიოდა 1990-იანებში. 2014 წელს იგი პირველად გამოვიდა CD-ზე, ბოქს-სეტ The U.S. Albums-ის შემადგენლობაში. ყველა სიმღერის ავტორები - ლენონი/მაკ-კარტნი, გარდა მითითებულისა. ↑ https://www.allmusic.com/album/r1526 ↑ CG: The Beatles. Robert Christgau. ციტირების თარიღი: 2011-08-25. ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ (1983) რედ. Marsh, Dave: The New Rolling Stone Record Guide. New York, NY: Random House/Rolling Stone Press, გვ. 31. ISBN 0-394-72107-1.  ↑ Kent, David (2005). Australian Chart Book (1940–1969). Turramurra: Australian Chart Book. ISBN 0-646-44439-5.  ↑ "RPM-ის საუკეთესო ალბომები: გამოცემა 3793." RPM. კანადის ბიბლიოთეკა და არქივები. ↑ Nyman, Jake (2005). Suomi soi 4: Suuri suomalainen listakirja, 1st (fi), Helsinki: Tammi. ISBN 951-31-2503-3.  ↑ Classifiche it. Musica e dischi. ციტირების თარიღი: 31 მაისი, 2022 აირჩიეთ „Tipo“ ჩამონათვალში „Album“. ამის შემდეგ ველში „Titolo“ შეიყვანეთ „Hey Jude“. ↑ The Beatles Chart History (Billboard 200) en. Billboard (30 სექტემბერი, 2021). ციტირების თარიღი: 30 სექტემბერი, 2021 ↑ Italian album certifications – The Beatles – Hey Jude იტალიურად (PDF). იტალიის მუსიკალური ინდუსტრიის ფედერაცია. ↑ Canadian album certifications – The Beatles – Hey Jude. Music Canada. ↑ American album certifications – The Beatles – Hey Jude. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Free as a Bird

Free as a Bird — ინგლისური როკ-ჯგუფ The Beatles-ის სიმღერა სინგლი 1995 წლის კრებულიდან Anthology 1. იგი ეფუძნება ჯონ ლენონის მიერ დაახლოებით 1977 წელს ჩაწერილ დემოს. სიმღერა მოგვიანებით, 1994 წლის თებერვალში-მარტში ჩაიწერა პოლ მაკ-კარტნის, ჯორჯ ჰარისონისა და რინგო სტარის მიერ. ჩანაწერის თანაპროდიუსერია ჯეფ ლინი. ასევე გამოვიდა სიმღერის ოფიციალური პრომო-კლიპი (რეჟისორი ჯო პიტკა). ამ რგოლში კამერა მოძრაობს ისე, თითქოს იგი ფრინველი იყოს და მაყურებელს უჩვენებს სხვადასხვა სიუჟეტს, რომელიც არის მინიშნება The Beatles-ის სიმღერებზე. ასეთებია „Penny Lane“, „Paperback Writer“, „A Day in the Life“, „Eleanor Rigby“ და „Helter Skelter“. ყველა სიმღერის ავტორები: ჯონ ლენონი, პოლ მაკ-კარტნი, ჯორჯ ჰარისონი, რინგო სტარი, გარდა მითითებულისა: 7" ბრიტანეთი: R6422 / აშშ: NR-58497 Free as a Bird – 2:42 Christmas Time (Is Here Again) – 3:02 მუსიკის ჩაწერა: 28 ნოემბერი 1967, EMI-ს სტუდია; საშობაო მილოცვების ჩაწერა: 6 დეკემბერი 1967, EMI-ს სტუდია, ლონდონი კომპაქტ დისკი ბრიტანეთი: CDR6422 / აშშ: CDP 58497 Free as a Bird – 4:26 I Saw Her Standing There (ლენონი/მაკ-კარტნი) – 2:51 ჩაწერა: 11 თებერვალი 1963, EMI-ს სტუდია, ლონდონი პროდიუსერი - ჯორჯ მარტინი ეს ვერსია (დუბლი 9) ჩაიწერა მას შემდეგ, რაც გამოვიდა ალბომი Please Please Me (რომელზეც გამოყენებული იყო დუბლი 1). თვლა შესავალში 9-ე დუბლიდან ალბომის ვერსიისათვის, პირველ დუბლში იქნა ჩასმული. This Boy (ლენონი/მაკ-კარტნი) – 3:17 ჩაწერა: 17 ოქტომბერი, 1963, EMI-ს სტუდია, ლონდონი პროდიუსერი: ჯორჯ მარტინი ორი არასრული ვერსია (დუბლები 12 და 13), ორივე სრულდება სიცილით Christmas Time (Is Here Again) – 3:02 ინფორმაცია საიტზე Beatles-Discography.com დაარქივებული 2016-03-14 საიტზე Wayback Machine.
ადმირალი (პეპელა)

ადმირალი (ლათ. Pyrameis atalanta) — დღის პეპელა ნიმფალიდისებრთა ოჯახისა. ფრთების შლილი 5-6 სმ. წინა ფრთები ზემოდან შავია, წვერზე თეთრი კოპლები და ირიბი წითელი ზოლი აქვს. უკანა ფრთებიც შავია და კიდეზე წითელი ზოლი გასდევს. დაფრინავს ივლის-სექტემბერში, გამოზამთრებული პეპელა — გაზაფხულზე. გავრცელებულია ევროპასა და აზიაში. საქართველოში თითქმის ყველგან გვხვდება. ადმირალის მუხლუხი ბინადრობს ჭინჭარსა და ნარშავზე. კულტურულ მცენარეებს არ აზიანებს. კვერცხები ადრეული მუხლუხო ზრდასრული მუხლუხო Chrysalis Vanessa atalanta Vanessa atalanta △ ქართული საბჭოთა ენციკლოპედია, ტ. 1, თბ., 1975. — გვ. 100.
ამარ სულოევი

ამარ სულოევი (დ. 7 იანვარი, 1976, ქ. კალინინო (ამჟამად ქ. ტაშირი), სომხეთი) – ეთნიკურად ეზიდი პროფესიონალი კიკბოქსიორი, შერეული სტილის მებრძოლი, კლუბი «Red Devil Fighting Team»,–ის წევრი. სპორტით ამარი 17 წლიდან არის დაკავებული, და 1997 წელს გადავიდა კიკბოქსინგში. პროფესიონალურ არენაზე ამარმა 31 ბრძოლა ჩაატარა, რომლისგანაც 24 გაიმარჯვა და 7 წააგო. გამაჯვებების ნახევარი (12) ამარმა ნოკაუტით მოიპოვა, და მესამედი — მტკივნეული ილეთებით. 15 გამარჯვება ამარმა პირველივე რაუნდში მოიპოვა. შერეული სტილი (ММА) ამარ სულოევის გვერდი საიტზე M-1 Mixfight დაარქივებული 2010-09-11 საიტზე Wayback Machine. საიტი www.sherdog.com (ინგლისური)
სტილბიტი

სტილბიტი (ასევე ცნობილია როგორც დესმინი) — წარმოადგენს ცეოლითთა ჯგუფის კარკასულ სილიკატს.სახელწოდება სტილბიტი წარმოშობილია ბერძნული სიტყვისგან ”stilbe”, რაც ქართულად ნიშნავს ”ბრწყინვას”, ხოლო ”დესმინი” სიტყვისგან ”desme”, რაც ნიშნავს ”ასხმას”. პირველი სახელი განპირობებული იყო ამ მინერალისთვის დამახასიათებელი ბზინვარებით, ხოლო მეორე - მინერალის კრისტალთა ფორმებით. 1997 წელს საერთაშორისო მინერალოგიურმა ასოციაციამ ერთმანეთისგან გამოყო ამ მინერალის კალციუმშემცველი და კალციუმშეუცველი ფორმები, დააჯგუფა რა ისინი ცალ-ცალკე და მათ შესაბამისად ეწოდათ სტილბიტი-Ca და სტილბიტი-Na: სტილბიტი-Ca:ფორმულა NaCa4(Si27Al9)O72 სტილბიტი-Na:ფორმულა Na9(Si27Al9)O72 თავდაპირველად ჰეილანდითი და სტილბიტი მიაჩნდათ იდენტურ (ერთი და იგივე) მინერალებად. მას შემდეგ რაც გაირკვა, რომ ისინი სხვადასხვა ჯგუფს მიეკუთვნება, 1818 წელს სტილბიტს მიენიჭა ახალი სახელწოდება დესმინი. სწორედ ამ სახელითაა ის ცნობილი გერმანიაში. სტბილბიტი აღმოჩენილი იქნა შვედი მინერალოგის ფრედერიკ აქსელ კრონსტედის (Axel Frederic Cronstedt) მიერ 1756 წელს, ხოლო მისი აღწერა მოახდინა რენე ჟუსტ ჰაუიმ(René-Just Haüy)1796 წელს. სინგონია - მონოკლინური; სიმყარე - 3.5-4; კუთრი წონა - 2.09-2.2; ფერი - უფერო ან ღიანაცრისფერი; ფხვნილის ფერი - თეთრი; ბზინვარება - მინისებრი; ჩვეულებრივ წარმოქმნის არასწორ კრისტალებს, ხშირად წარმოდგენილია რადიალურად-სხიური ან სფეროლიტური ჯგუფების სახით. ზოგჯერ გვხვდება ინდივიდუალური იდიომორფული სახის კრისტალები, რომლებიც შეზრდილნი არიან რომბული სიმეტრიის მქონე ჯვრისებრი ორეულების სახით. მინერალი უმეტესად გვხება უფერო ან მონაცრისფრო-მოთეთრო სახით. ახასიათებს მინისებრი ელვარება. ქიმიური შემადგენლობა - ცვალებადი; მიახლოებითი შემადგენლობაა: კალციუმის ოქსიდი (СаО) 7-9%, ალუმინის ოქსიდი (Аl2O3) 16-18%, სილიციუმის ორჟანგი (SiO2)55-61%, წყალი(Н2О) 16-19%. ლღვება სანთლის ალზე და ადვილად იხსნება მარილმჟავაში.ნალღობი იღებს თეთრი ემალის სახეს. იშლება მარილმჟავაში. სხვა ცეოლითების მსგავსად სტილბიტი ჩვეულებრივ გვხვდება ბაზალტის ბზარებსა და სიცარიელეებში. ასევე გვხვდება მეტამორფულ ქანებშიც. სტილბიტის ლამაზი კრისტალური წარმონაქმნები აღმოჩენილიქნა ისლანდიის, შოტლანდიის და ფერ-აილის კუნძულების ბაზალტურ ქანებში. იტალიაში სტილბიტის კრისტალები აღმოჩენილიქნა ანდეზიტებში ქ.ორისტანოს მახლობლად (სარდინია). სიმეტრიის კლასი-პრიზმატური - 2/m მინერალების სია http://www.mindat.org/min-7314.html http://geo.web.ru/druza/m-stilbit_0.htm http://webmineral.com/data/Stilbite-Na.shtml http://www.catalogmineralov.ru/mineral/596.html http://www.mineral-land.com/Stones/StoneStilbite.html http://www.jewellery.org.ua/stones-katalog/mineral-stilbit.htm